Diari Oficial de la Generalitat Valenciana


Sumari del DOGV 5945, del 02-02-2009 (2009/724)

Notificació a Antonio Pérez Pozo. Resolució del recurs d'alçada amb referència interna R-183/2008.
--------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/724


Data del document
:   08-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Antonio Pérez Pozo. Resolució del recurs d'alçada amb referència interna R-183/2008. [2009/724]  
De conformitat amb el que estableix l'art. 59.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, es notifica a Antonio Pérez Pozo, carrer Alacant, núm. 13-10ª (46478 Moncada) la resolució del recurs d'alçada amb el número de referència interna R-183/08.  
Resolució  
Examinat el recurs d'alçada formulat per Antonio Pérez Pozo, contra la resolució denegatòria de la sol·licitud de pròrroga de subsidiació (PRGV 517), relativa a l'expedient núm. 46/0292/1995/00/951-0 6805/2007.  
Antecedents de fet  
Primer. Antonio Pérez Pozo titular d'un préstec concedit per Bancaixa, acollit al Reial decret 2190/1995, de 28 de desembre, i destinat a l'adquisició d'un habitatge, va presentar en el Servei Territorial d'Habitatge i Projectes Urbans de València el dia 17 de setembre de 2007 sol·licitud de pròrroga de la subsidiació del tipus d'interés del préstec qualificat.   
Segon. A la vista de la documentació que consta en l'expedient, i en virtut del que disposa l'article 4.2 del Reial decret 2190/1995, de 28 de desembre, el cap del Servei Territorial de València en data 27 de desembre de 2007 dicta una resolució denegatòria de la pròrroga de subsidiació del tipus d'interés sol·licitada, en haver-se formulat la sol·licitud de la pròrroga de subsidiació transcorregut completament el desé any del període de subsidiació.   
Tercer. Contra l'esmentada resolució Antonio Pérez Pozo interposa recurs d'alçada dins del termini i la forma escaient, amb les al·legacions que consten en aquest, i que es consideren reproduïdes a fi de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposa l'article 4.2 del Reial decret 2190/1995, de 28 de desembre, és requisit per a la pròrroga de la subsidiació dels préstecs qualificats que l'esmentada pròrroga siga sol·licitada pel beneficiari de la subsidiació dins del desé any de cada període.  
IV. Segons el que estableix l'article 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis obliguen les autoritats i personal al servei de les administracions públiques competents per a la tramitació dels assumptes, com també als interessats en aquests.  
V. En el cas que ens ocupa, revisada la documentació que consta en l'expedient, es comprova que la data d'inici de la subsidiació és el dia 11 de març de 1997, com acredita el certificat emés per l'entitat bancària que es troba en l'expedient; així mateix es comprova que la sol·licitud de pròrroga de subsidiació està formulada en data 17 de setembre de 2007, per la qual cosa l'esmentada sol·licitud s'ha formulat transcorregut totalment el desé any del període de subsidiació; desé any que transcorre des del dia 12 de març de 2006 al 12 de març de 2007.   
VI. El recurrent al·lega que el préstec subsidiat és de data 12 de novembre de 1997, i no és cert ja que la data d'inici, tal com consta en el certificat bancari, és el dia 11 de març de 1997, data inicial del còmput dels deu anys. Per tant, com que no ha al·legat ni aportat cap prova que evidencie l'error en la resolució recorreguda es confirma aquesta.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Antonio Pérez Pozo contra la resolució del Servei Territorial d'Habitatge i Projectes Urbans de València, de data 27 de desembre de 2007, la qual queda ferma.  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 8 de setembre de 2008.- La directora general d'Habitatge i Projectes Urbans: M. Jesús Rodríguez Ortiz.